รัฐบาลไทย-ข่าวทำเนียบรัฐบาล-กระทรวงกลาโหมร่วมกับหน่วยงานที่เกี่ยวข้องเตรียมพร้อมช่วยเหลือประชาชนในพื้นที่ประสบภัย ตลอด 24 ชม.
วันอังคารที่ 27 กันยายน 2565
กระทรวงกลาโหมร่วมกับหน่วยงานที่เกี่ยวข้องเตรียมพร้อมช่วยเหลือประชาชนในพื้นที่ประสบภัย ตลอด 24 ชม.
กระทรวงกลาโหมร่วมกับหน่วยงานที่เกี่ยวข้องเตรียมพร้อมช่วยเหลือประชาชนในพื้นที่ประสบภัย ตลอด 24 ชม. พลเอก ประยุทธ์ จันทร์โอชา สั่งการทุกเหล่าทัพกระจายกําลังพล ยุทธโธปกรณ์เข้าพื้นที่ช่วยเหลือประชาชนทันที
วันที่ 27 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า คณะรัฐมนตรีรับทราบรายงานบรรเทาสาธารณภัยและช่วยเหลือประชาชนของกระทรวงกลาโหมระหว่างวันที่ 1 ถึง 26 กันยายน 2565 ตามที่ได้เกิดสถานการณ์ฝนตกหนักและฝนตกสะสม ระหว่างวันที่ 1 ถึงวันที่ 26 กันยายน 2565 จากอิทธิพลร่องมะสุมพาดผ่านสาธารณรัฐแห่งสหภาพเมียนมา เข้าสู่หย่อมความกดอากาศต่ําบริเวณตอนบนของสาธารณรัฐประชาธิปไตยประชาชนลาวและสาธารณรัฐสังคมนิยมเวียดนาม ประกอบกับมรสุมตะวันตกเฉียงใต้ปกคลุมทะเลอันดามัน ภาคใต้และอ่าวไทยมีกําลังปานกลาง ส่งผลให้บางพื้นที่ในภาคตะวันออก ภาคกลาง รวมทั้งกรุงเทพมหานครและปริมณฑลเกิดน้ําท่วมฉับพลัน น้ําป่าไหลหลาก น้ําล้นตลิ่ง และน้ําท่วมขังสร้างความเสียหายต่อทรัพย์สินและส่งผลกระทบต่อประชาชนเป็นวงกว้างในหลายพื้นที่ของประเทศไทยนั้น กองทัพไทยและเหล่าทัพ ได้จัดกําลังพล 6,000 กว่านาย และยุทโธปกรณ์บรรเทาสาธารณภัย เช่น รถยนต์บรรทุกขนาดต่าง ๆ จํานวน 610 คัน เรือชนิดต่าง ๆ กว่า 120 ลํา ให้การช่วยเหลือผู้ประสบภัยกระทรวงกลาโหม โดยศูนย์บรรเทาสาธารณภัยสํานักงานปลัดกระทรวงกลาโหม กองบัญชาการและสนับสนุนหน่วยงานที่เกี่ยวข้องอย่างทันท่วงทีและต่อเนื่อง ซึ่งมีการดําเนินการที่สําคัญ อาทิ การผลักดันน้ําและการสูบน้ํา การอพยพประชาชนและขนย้ายสิ่งของไปยังพื้นที่ปลอดภัย การขนย้ายสิ่งกีดขวางเส้นทางจราจร การแจกจ่ายเครื่องอุปโภคบริโภค น้ําดื่ม ยาและเวชภัณฑ์ การจัดครัวเสนาม ชุดแพทย์เคลื่อนที่ การซ่อมแซมบ้านเรือนประชาชนที่ได้รับผลกระทบ เป็นต้น
นางสาวรัชดา กล่าวว่า พลเอก ประยุทธ์ จันทร์โอชา รัฐมนตรีว่าการกระทรวงกลาโหม ได้สั่งการให้ทุกเหล่าทัพกระจายกําลังพล เครื่องมือช่าง ยานพาหนะ ทั้งรถและเรือ อากาศยานไร้คนขับ เครื่องสูบน้ําและเรือดันน้ํา รวมทั้งชุดกู้ภัยและชุดแพทย์เคลื่อนที่ เข้าไปเสริมการทํางานร่วมกับผ่ายปกครองของแต่ละจังหวัดและจิตอาสาในพื้นที่ เพื่อช่วยเหลือประชาชนทั้งในพื้นที่วิกฤตที่น้ําป่าไหลหลากเกิดน้ําท่วมฉับพลัน พื้นที่เขตเมืองและชุมชนที่น้ําท่วมชังสูง เส้นทางที่ถูกตัดขาด และบ้านเรือนประชาชนที่ชํารุดเสียทาย โดยทุกเหล่าทัพที่มีหน่วยทหารในพื้นที่ได้เข้าไปช่วยเหลือประชาชนที่ได้รับผลกระทบอย่างต่อเนื่อง
สําหรับพื้นที่กรุงเทพมหานครและปริมณฑล ได้สั่งการเพิ่มเติมให้ทุกเหล่าทัพเฝ้าระวังสถานการณ์น้ําและสภาพลมฟ้าอากาศ โดยได้เตรียมการสนับสนุนกรุงเทพมหานคร ได้แก่ การเร่งลอกขยะและวัชพืชจํานวนมากที่อุดตันทางน้ํา ทั้งช่องและห่อระบายน้ําตามถนน รวมถึงเศษสวะพี่ขวางคคลองและประตูระบายน้ํา เพื่อเร่งระบายน้ําลงลําน้ําสายหลัก และการเข้าไปช่วยดูแลศาสนสถานและโรงเรียนที่ได้รับผลกระทบ รวมทั้งให้แบ่งมอบพื้นที่ จัดยานพาหนะเข้าเสริมรถสาธารณะเพื่ออํานวยความสะดวกและรับส่งประชาชนในพื้นที่ที่ได้รับผลกระทบจากน้ําท่วมขังสูง ส่วนจังหวัดระยองที่มีมวลน้ําสูงขึ้นและทะลักเข้าเมือง รัฐมนตรีว่าการกระทรวงกลาโหมได้สั่งการให้กองทัพเรือเสริมกําลังพล เครื่องมือช่างเครื่องสูบน้ําและเครื่องผลักดันน้ํา ช่วยเหลือประชาชนที่ได้รับผลกระทบจากอุทกภัยแล้ว รวมทั้งจัดทําแนวกั้นน้ํา และเร่งเปีดทางระบายน้ํา เพื่อลดความเสียหายในพื้นที่เขตเมืองพื้นที่เศรษฐกิจ และพื้นที่เขตพัฒนาพิเศษภาคตะวันออก ตลอดจนได้สั่งการให้หน่วยทหารติดตามสถานการณ์น้ําในช่วงปลายเดือนกันยายน 2565 อย่างต่อเนื่อง และเตรียมความพร้อมให้ความช่วยเหลือประชาชนจากอุทกภัยตลอด 24 ชั่วโมง
“ศูนย์บรรเทาสาธารณภัยกระทรวงกลาโหมและเหล่าทัพได้ติดตามและประเมินสถานการณ์น้ําในพื้นที่เสี่ยงอุทกภัยอย่างต่อเนื่อง พร้อมนําศักยภาพและขีดความสามารถของกองทัพสนับสนุนการช่วยเหลือประชาชนที่ประสบภัยพิบัติและหน่วยงานที่เกี่ยวข้องในการป้องกันและบรรเทาสาธารณภัย รวมทั้งแก้ไขปัญหาที่สําคัญของชาติให้เป็นไปตามนโยบายของรัฐบาล” นางสาวรัชดา กล่าว